嗜極生物係指一啲能夠喺多數生物嘅容忍間距以外嘅地方生存嘅生物，已知嘅嗜極生物冚唪唥都係微生物。例如係地衣噉，有科學家試過做實驗，喺實驗室入面模擬火星嘅環境－火星平均溫度得嗰攝氏零下60度，而且大氣層以二氧化碳為主，一般嘅人類唔著太空衣難以長時間喺火星生存－不過地衣就有能力喺模擬嘅火星環境當中獨力生存成個月咁耐。